เรื่องร้องเรียน (ไม่ระบุ) วันที่ 2022-08-23 03:16:29 — แขวงป้อมปราบ เขตป้อมปราบศัตรูพ่าย กรุงเทพมหานคร
ฝากถึงสำนักการแพทย์ กรุงเทพมหานคร ต้องกำชับให้ทุกโรงพยาบาลในสังกัดสำนักการแพทย์รับสิทธิประกันสังคม และมีสถานพยาบาลเครือข่ายประกันสังคมของแต่ละโรงพยาบาลนั้น ต้องรับผิดชอบ ค่ายานอกบัญชียาหลักแห่งชาติที่สถานพยาบาลเครือข่ายจ่ายให้ผู้ประกันตนที่ไปใช้สิทธิรักษาด้วย เช่น ตามศูนย์บริการสาธารณสุขต่างๆ สังกัดสำนักอนามัย อย่างผมมีสิทธิที่โรงพยาบาลตากสิน สามารถไปใช้สิทธิที่สถานพยาบาลเครือข่าย อย่างเมื่อวันเสาร์ที่ 20 ส.ค. 65 ผมไป ศูนย์บริการสาธารณสุขที่ 33 วัดหงส์รัตนาราม ด้วยอาการเป็นหูดที่เท้า และมีอาการหอบหืด หลังจากเป็นโควิดเมื่อเดือนเมษายน โดยมีอาการเป็นครั้งคราว จึงได้ยา  Salicylic Acid + Phenol (con con) 1 รายการ และSALBUTAMOL SULFATE 100 MG EVOHA 1 รายการ แล้วการเงิน ก็เรียกให้จ่ายเงิน 59 บาท บอกว่ายานอกบัญชียาหลัก เบิกไม่ได้ ผมแย้งว่าไม่ต้องจ่าย เจ้าหน้าที่การเงินกลับแย้งว่าสิทธิราชการยังต้องจ่าย และไล่ให้ผมไปคุยกับเภสัชกร ผมจึงอ้างตามที่มีการตอบผมมาทาง TraffyFondue นี้โดยเปิดให้เภสัชกรดู แล้วเภสัชกรชี้แจงว่า ในทางปฏิบัติทำเบิกไปทางโรงพยาบาลตากสิน ซึ่งเป็นสิทธิประกันสังคมของผมไม่ได้จึงต้องเก็บ ผมบอกว่าเก็บไม่ได้ คุณต้องไปไล่เบี้ยกันเอง ภายใน ไม่ใช่มาผลักภาระให้ผู้ประกันตนแบบผม ถ้าเขาไม่ทำตามกฎหมายก็ละเว้นการปฏิบัติหน้าที่ใช่ไหม เภสัชกรจึงให้การเงินวิ่งไปขอให้หมอเซ็นอนุมัติฟรีให้ แต่ผมอยากให้เป็นรูปธรรม ไม่ใช่ทำเป็นครั้งๆ แบบนี้ ห้ามเก็บค่ายานอกบัญชียาหลักแห่งชาติกับผู้ประกันตน ตามเงื่อนไขที่เลขาธิการสำนักงานประกันสังคมอธิบาย และเคยออกข่าวใน
https://www.thairath.co.th/content/833878
ตามที่เคยร้องเรียนใน TraffyFondue เลขที่ 2022-334YYL ขอให้ทำจริงๆ อย่าแค่ตอบมาด้วยครับ รบกวนแจ้งสิทธินี้ให้ทั้งเจ้าหน้าที่การเงิน เภสัชกร แพทย์พยาบาลทุกคนทุก ศบส. ทุกโรงพยาบาลทราบด้วยครับ